**Sgt. Pepper's Lonely Hearts Club Band** The Beatles taldearen zortzigarren estudioko musika diska da. 1967ko maiatzaren 26an argitaratu zen Erresuma Batuan eta ekainaren 2an Ameriketako Estatu Batuetan eta berehala izan zen arrakasta komertzial eta kritiko handia. Erresuma Batuko salmenten zerrendan 27 aste eman zituen lehen postuan eta 15 astez egin zuen berdina AEBn. Albumaren kritikarien laudorioak jaso zituen musikaren produkzioan egondako berrikuntzak direla eta, abestien konposizioak zirela eta eta diseinu grafiko berritzaileagatik. Lau Grammy sari jaso zituen 1968an, "Urteko Albuma" saria barne, lehenengo rock diska sari hau jasotzen.

1966ko abuztuan The Beatles taldeak zuzeneko kontzertuak utzi eta hiru hilabeteko oporrak hartu zituzten diska berria grabatzeko. Londonera bidean zeudela azaroan, Paul McCartneyk Eduardiar Aroan oinarritutako banda militar baten kontzeptua erditu zuen, *Sgt. Pepper* diskaren ideia zentrala izango zena. 1966ko azaroaren 24an hasi ziren grabatzen Abbey Road Studio Two estudioan, bi lanekin: *Strawberry Fields Forever* eta *Penny Lane*. EMI ekoiztetxeak, ordea, presioa egin zien bi abesti horiek single bikoitz gisa ekoizteko eta ez ziren sartu bukaerako albumean.

1967ko otsailean *Sgt. Pepper's Lonely Hearts Club Band* abestia grabatu zuten eta McCartneyk proposatu zuen album oso bat egitea fikziozko banda horrek joko balu bezala. *Alter ego* talde bat bezalakoa izan zen, eta esperimentazio musikala egitea baimendi zien. Grabazioan zehar, taldeak *Revolver* diskarekin egindako ikerketa teknologikoan gora gin zuten. Bazekiten diska zuzenean jo beharko zutela eta, horregatik, abestien konposizio eta grabazioan kontuan hartu zuten, adibidez *With a Little Help from My Friends*, *Lucy in the Sky with Diamonds* eta *A Day in the Life* abestietan. George Martin produktoreak eta Geoff Emerick soinu-ingeniariak berrikuntza ugari egin zituzten grabaketa-estudioan: soinuaren seinale prozesaketa guztiz berritzailea sartu zuten eta 40 kidez osatutako orkestra bat sartu zuten *crescendo*ak han-hemenka sartuz. 1967ko apirilaren 21ean bukatu zuten grabazioa. Diskaren azalan figura historikoak eta alegorikoak agertzen dira eta Peter Blake eta Jann Haworth pop-artista britainiarek egin zuten.

*Sgt. Pepper* album kontzeptualen aurrekari gisa hartzen dute musikologoek, musika popularraren garapena ekarri zuena, hala nola The Beatles taldearen heldutasun artistikoa. Rock progresiboa garatzen lagundu zuen lehenengo rock LPen artean aipatzen da, eta Albumen Garaiaren hasiera markatzen duela esan ohi da. Psikodelia britainiarreko lan garrantzitsua, hainbat estilo ezberdin nahasten ditu, hala nola vaudeville, zirku, music hall, avant-garde eta Menbaldeko zein Indiako musika tradizioko elementuak. 2003an Ameriketako Estatu Batuetako Kongresuko Liburutegiak diska National Recording Registryn sartu zuen, bere balio "kultural, historiko eta estetiko nabarmena" zela eta. Urte horretan bertan *Rolling Stone* aldizkariak "Historiako 500 diskarik onenen" zerrenda sartu zuen. 2011. urterako 32 milioi kopia saldu zituen mundu osoan zehar, historiako salmenarik onenen artean dagoena. Kevion J. Dettmar irakaslearen ustez "inoiz grabatu den rock&roll diska influente eta garrantzitsuena da"

Azala
-----

Peter Blake eta Jann Haworth izan ziren azalaren diseinuaren arduradunak. Azalak jendetza irudikatzen du, The Beatles inguratuz. 57 pertsona agertzen dira, eta 9 zerazko eskultura. Gaien artean okultismoari erreferentzia ugari daude, adibidez Mahavatar Babaji, Lahiri Mahasaya edo Paramahansa Yogananda(1893–1952), Sri Yukteswar Giri, Mae West edo Alesiter Crowleyren artean.

Kanten zerrenda
---------------

Jatorrizko diskak kanten zerrenda bera AEBn eta Erresuma Batuan zituen The Beatlesen lehen diska izan zen.

All songs written and composed by Lennon–McCartney "Within You Without You" ezik, George Harrisonek idatzia. 

| Bat aldea |
| --- |
| Zenb. | Izenburua | Ahots nagusiak | Iraupena |
| 1. | "Sgt. Pepper's Lonely Hearts Club Band"   | McCartney | 2:02 |
| 2. | "With a Little Help from My Friends"   | Starr | 2:44 |
| 3. | "Lucy in the Sky with Diamonds"   | Lennon | 3:28 |
| 4. | "Getting Better"   | McCartney | 2:48 |
| 5. | "Fixing a Hole"   | McCartney | 2:36 |
| 6. | "She's Leaving Home"   | McCartney with Lennon | 3:35 |
| 7. | "Being for the Benefit of Mr. Kite!"   | Lennon | 2:37 |

| Bi aldea |
| --- |
| Zenb. | Izenburua | Ahots nagusia | Iraupena |
| 1. | "Within You Without You"   | Harrison | 5:04 |
| 2. | "When I'm Sixty-Four"   | McCartney | 2:37 |
| 3. | "Lovely Rita"   | McCartney | 2:42 |
| 4. | "Good Morning Good Morning"   | Lennon | 2:41 |
| 5. | "Sgt. Pepper's Lonely Hearts Club Band (Reprise)"   | Lennon, McCartney eta Harrison | 1:19 |
| 6. | "A Day in the Life"   | Lennon and McCartney | 5:39 |
| **Iraupen osoa:** | **39:52** |

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q169226
* Commonscat Multimedia: Sgt. Pepper's Lonely Hearts Club Band

---

* **Identifikadoreak**
* WorldCat
* VIAF: 175130172
* GND: 4444293-2
* LCCN: n2003072111
* NKC: kon2006374080
* SUDOC: 127418520
* **Hiztegiak eta entziklopediak**
* Britannica: url

 |

* Wd Datuak: Q169226
* Commonscat Multimedia: Sgt. Pepper's Lonely Hearts Club Band


| The Beatles |
| --- |
| **John Lennon • Paul McCartney • George Harrison • Ringo Starr**Pete Best
**Diskografia**: 
**Estudiokoak**: *Please Please Me* (1963) • *With the Beatles* (1963) • *A Hard Day's Night* (1964) • *Beatles for Sale* (1964) • *Help!* (1965) • *Rubber Soul* (1965) • *Revolver* (1966) • *Sgt. Pepper's Lonely Hearts Club Band* (1967) • *Magical Mystery Tour* (1967) • *The Beatles* (1968) • *Yellow Submarine* (1969) • *Abbey Road* (1969) • *Let It Be* (1970) |



1. ↑    *Sgt. Pepper and the Beatles : it was forty years ago today.*  Ashgate 2008 ISBN 978-0-7546-9854-8. PMC 432995887. (Noiz kontsultatua: 2021-05-18).
2. ↑   **(Ingelesez)** Giudice, Christian.  (2020-01-22). «‘The Master’s Voice’: The Hidden Gurdjieff in the Music and Art of Franco Battiato» *Aries* 20 (1): 55–80. doi:10.1163/15700593-02001003. ISSN 1567-9896. (Noiz kontsultatua: 2021-05-18).